
הכנסת העשרים
מושב ראשון
<פרוטוקול מס' 59>
מישיבת ועדת החינוך, התרבות והספורט
יום שלישי, ל' בתשרי התשע"ו (13 באוקטובר 2015), שעה 13:30
<סדר היום:>
<מצוקת האבטחה במוסדות חינוך בירושלים>
נכחו:

<חברי הוועדה:> 
יעקב מרגי – היו"ר

מירב בן ארי
ענת ברקו 
מכלוף מיקי זוהר 
חברי הכנסת:
איתן ברושי
שרן השכל

מאיר כהן

איציק שמולי
<מוזמנים:> 
	עמליה חיימוביץ
	–
	מנהלת מחוז מרכז, משרד החינוך

	יהודה כץ
	–
	מתכנן בכיר מיפוי ותכנון, משרד החינוך

	נילי פריאל
	–
	מפקחת כוללת מחוז מרכז, משרד החינוך

	גנאדי קמנצקי
	–
	מנהל אגף א' מיפוי  ותכנון, משרד החינוך

	שלמה קטן
	–
	ראש מועצת אלפי מנשה, מרכז השלטון המקומי

	יעקב אוחיון
	–
	מנכ"ל מועצת אלפי מנשה, מרכז השלטון המקומי

	פרי אדרי עראמי
	–
	מנהלת מחלקת חינוך באלפי מנשה, מרכז השלטון המקומי

	דבורית רפאל פינקלשטיין
	–
	חברת מועצה באלפי מנשה, מרכז השלטון המקומי

	שימי אליאל
	–
	ראש המועצה כוכב יאיר-צור יגאל

	דוד ברוך ויסוקר
	–
	חבר מועצה מקומית, כוכב יאיר צור יגאל

	שלמה ליברמן
	–
	חבר מועצה, מחזיק תיק חינוך, כוכב יאיר, צור יגאל

	רונית מינקר
	–
	דוברת המועצה, יועצת תקשורת, כוכב יאיר, צור יגאל

	אביבה מנצור
	–
	חברת מועצה מקומית כוכב יאיר, צור יגאל

	רינה שבתאי
	–
	מנהלת מחלקת חינוך, כוכב יאיר, צור יגאל

	אלי פינברג
	–
	חבר מועצה מקומית כוכב יאיר, צור יגאל

	יובל ארד
	–
	עורך דין, חבר מועצה כוכב יאיר, צור יגאל

	בנימין סלע
	–
	וועד הורים, כוכב יאיר צור יגאל

	ניב סופר
	–
	עורך דין, יו"ר הנהגת הורי חטיבת הביניים אילן רמון

	אלחנן דיקשטיין
	–
	חבר מועצה, אלפי מנשה

	אביבה שוברט
	–
	יו"ר הנהגת הורי החטיבה

	עופרה אש
	–
	חברת ועד הורים, כוכב יאיר

	אורלי בוטבול
	–
	כתבת בעיתון יישובי, כוכב יאיר


<ייעוץ משפטי: >
מירב ישראלי
<מנהלת הוועדה:>
יהודית גידלי
<רישום פרלמנטרי:>
ר.כ., חבר המתרגמים
<מחסור במקומות לימוד לתלמידי כוכב יאיר-צור יגאל >
<היו"ר יעקב מרגי:>
שלום לכולם. אני מתכבד לפתוח את ישיבת ועדת החינוך, התרבות והספורט של הכנסת, 13 באוקטובר 2015, כשעל סדר היום מחסור במקומות לימוד לתלמידי כוכב יאיר-צור יגאל.
<שלמה קטן:>
כבוד יושב הראש, זה לא רק כוכב יאיר וצור יגאל, גם ילדי - - -

<היו"ר יעקב מרגי:>
אדוני יושב הראש ואדוני מכובדי ומלומדי, פה בשולחן הזה אנחנו מאד מנומסים. זו ועדת החינוך ומדברים רק ברשות דיבור. אז אל תאלצו אותי להיות הלא מנומס היחיד שישתיק אתכם. נקיים דיון מתורבת. 

הנושא של סדר היום, אני חוזר לטובת מי שלא שמע – מחסור במקומות לימוד לתלמידי כוכב יאיר-צור יגאל, ואין לי ספק שזה גם לכל היישובים הסמוכים, סמוך ונראה, מה שנקרא. אנחנו נחשף לבעיה. 

אני רוצה לומר בגילוי נאות, הישיבה הזו הייתה צריכה להיות לפחות לפני כחודש, אלא שמה לעשות, הייתה בדיוק שביתתם של בתי הספר הנוצרים במאסה קריטית אדירה ועסקנו בה. חשבנו שאולי עם החגים ועם הזמן, אני אוחז בזה שלפעמים, לא תמיד - - - יש פה סדרן? לפעמים, לא תמיד, הזמן הוא התרופה הכי טובה. במיוחד בתחילת שנת לימודים דברים מסתדרים, אבל זה לא הסתדר. אני חייב לומר שהבעיה הופנתה אלי על ידי נציגות ההורים, אני רואה אותם כאן. 

מי שיזם את הנושא מול הוועדה, זו הייתה פנייה של חבר הכנסת איציק שמולי, שפנה אלי בכתב בנושא הזה. אני רק אסביר את סדר ההתנהלות בוועדה. אני אתן את רשות הדיבור לחבר הכנסת איציק שמולי, שהוא היוזם של הדיון. לאחר מכן אנחנו נשמע אורח ולסירוגין חבר כנסת. אורח-חבר כנסת. אוטומטית, כל חבר כנסת שנכנס נרשם אוטומטית. 

כמובן נמצא איתנו ראש המועצה המקומית וחברי הכנסת המכובדים. אלפי מנשה כאן?

<שלמה קטן:>
כן, זה אני, המתפרץ. אני מתנצל.

<היו"ר יעקב מרגי:>
קטן? מר קטן.

<שלמה קטן:>
כן. שלמה קטן.

<היו"ר יעקב מרגי:>
אתה לא נראה קטן כל כך. בסדר. 

חבר הכנסת איציק שמולי.

<איציק שמולי (המחנה הציוני):>
תודה רבה אדוני יושב הראש, חברי חברי הכנסת, אדוני ראש המועצה, תושבים. תראו, העניין הזה, כפי שציין יושב הראש, הגיע לפתחנו - ותודה לך אדוני יושב הראש שהבאת את זה לדיון, למרות סדר היום הגדוש של הוועדה – הגיע לפתחנו לפני מספר שבועות. למען האמת לפני החגים, כמו שאומרים. מצב שבמדינה מתוקנת לא היה צריך לקרות. מצב שבמסגרתו מה-1 בספטמבר ישבו בבית – ואתה תיכף תגיד לי את המספר – תלמידים רבים, מכיוון שיש איזה שהוא חוסר ודאות לגבי המשך לימודיהם, או ליתר דיוק – היכן הם יוכלו להמשיך את לימודיהם בשנים הבאות.

על פי הפנייה שאני קיבלתי, מזה הרבה שנים התלמידים כבדרך קבע לומדים בבתי הספר בעיר כפר סבא, תיכון על שם רבין ותיכון עמי אסף, אבל בשל איזו שהיא מחלוקת וגם ניסיונות תיווך שהיו, גם כשמשרד החינוך למיטב ידיעתי היה בתוכם - הוא היה בסוד העניינים – בסופו של דבר הודיעה עיריית כפר סבא להורים שהחל מהשנה הבאה הם לא יוכלו לרשום לשני התיכונים הללו – ואם שם יותר, אז תתקנו אותי – לא יוכלו לרשום את ילדיהם לאותם התיכונים. 
<שימי אליאל:>
ארבעה תיכונים בכפר סבא ואחד בדרום השרון.

<איציק שמולי (המחנה הציוני):>
ארבעה, אוקיי. תודה על התיקון. יש פה שני דברים שאני רוצה, אדוני יושב הראש, להביא לפתחה של הוועדה. 

הדבר הראשון נוגע לימים הללו. כלומר, איך קורה מצב שבו ילדים יושבים בבית מה-1 בספטמבר, ההורים מנסים להקים קול צעקה ולכאורה הדבר הזה עובר מתחת לרדאר של משרד החינוך. אני לא שמעתי התבטאויות של השר בעניין הזה. לא שמעתי איך אתם מתכוונים לפתור את הבעיה ובעיקר לא שמעתי שזה על סדר היום של משרד החינוך.

<היו"ר יעקב מרגי:>
משרד החינוך נמצאים איתנו? 

<איציק שמולי (המחנה הציוני):>
ואני חושב שצריך להבין שכאשר הורים ורשות מקומית מגיעים למצב שבו הם משביתים, הם לא עושים את זה מטעמים של כייף וברור שזה נטל מאד מאד גדול על ההורים. זה אומר שיש מצוקה אמיתית. ולכן זה די תמוה ואפילו חמור, אדוני יושב הראש, שמה-1 בספטמבר ועד – עד מתי שבתם? עד כיפור?

<שימי אליאל:>
עד ה-20 בספטמבר. 600 ילד.

<איציק שמולי (המחנה הציוני):>
עד ה-20 בספטמבר – 600 ילד פשוט לא הלכו לבית הספר וזה דבר חמור לכשלעצמו.

הדבר השני, זה כמובן המצב הזה שבו הורים עומדים – לגבי הטווח הארוך – בחוסר וודאות מוחלט, לא יודעים מה הולך לקרות דה-פקטו בשנה הבאה עם הילדים שלהם. לדבריהם, הפתרונות שמוצעים להם ברעננה או במקומות אחרים, הם פחות רלבנטיים בגלל המרחק ויש פה בעיה. 

תראו, בסופו של דבר, אני הגעתי עכשיו משדולת הערבה וזה נכון שזו דוגמא קיצונית - - -

<היו"ר יעקב מרגי:>
דוגמא לא טובה. הם רוצים הרבה.

<איציק שמולי (המחנה הציוני):>
כן. אבל בסוף אנחנו לא יכולים להסתכל רק על - - -

<קריאה:>
דוגמא טובה למעט ילדים.

<איציק שמולי (המחנה הציוני):>
אנחנו לא יכולים תמיד להסתכל רק על לב ליבן של הערים, ובפרט הערים החזקות. אנחנו צריכים לדעת ולהסתכל בצורה מערכתית יותר על מה שקורה. וכאשר יש קבוצה שמובלת על ידי הרשות, שמנסה להביע כבר שבועות ארוכים את הכאב שלה ואת הבעיה שלה וזה לא מוצא פתרון, אז אני קודם כל מודה לך, אדוני יושב הראש, שהעניין הזה מגיע לפתחנו. 

<היו"ר יעקב מרגי:>
אני מקבל משכורת ב-1 בחודש ועכשיו שמעתי שרוצים להגדיל לנו קצת. יש כאלה שלא צריכים את התוספת הזאת, יש להם כנראה מקורות נוספים. תבדוק בוועדת האתיקה מה הם המקורות.

<איציק שמולי (המחנה הציוני):>
אז רבותי במשרד החינוך, מעבר לבעיה הקונקרטית, אני רוצה לשאול אתכם גם על התכנון ארוך הטווח. כלומר, איך אנחנו מגיעים בכלל למצב שבו פתאום צצה בעיה כזאת. הרי בסוף, כשעוסקים באלמנטים של תכנון של מערכת – ואני שואל את זה לא בציניות – אני שואל את זה כדי לדעת – איך נולדת בעיה בסדר גודל כזה? 

<היו"ר יעקב מרגי:>
תודה. 

ברוך הבא, חבר הכנסת. סוף סוף רואים את זיו פניך בוועדה. 

רשות הדיבור לראש המועצה המקומית כוכב יאיר - - -

<שימי אליאל:>
צור יגאל.

<היו"ר יעקב מרגי:>
צור יגאל או כוכב יאיר?

<שימי אליאל:>
כוכב יאיר-צור יגאל.

<היו"ר יעקב מרגי:>
בסדר, פחדתי, כי אתמול אמרתי כוכב יעקב, אבל בסדר. הוא היה מוכן להתמודד עם הבעיות של כוכב יאיר. 

<שימי אליאל:>
אני לא בטוח.

<היו"ר יעקב מרגי:>
אל תהיה בטוח. אני בטוח.

<שימי אליאל:>
אני מכיר.

<היו"ר יעקב מרגי:>
תציג לנו את הבעיה בדיוק. לאחר מכאן יושב ראש נציגות ההורים. 

<מכלוף מיקי זוהר (הליכוד):>
עוד לא הגעתי, אבל אני חייב להפריע לאדוני.

<היו"ר יעקב מרגי:>
אתה נכנסת לוועדה, נרשמת. אתה לא חייב להצביע. נרשמת אוטומטית.
<מכלוף מיקי זוהר (הליכוד):>
אני רוצה להפריע לאדוני, ברשותך.

<היו"ר יעקב מרגי:>
אצלי לא מפריעים. 

<מכלוף מיקי זוהר (הליכוד):>
הצעה לסדר.

<היו"ר יעקב מרגי:>
הצעה לסדר? אתה מנצח אותי. בבקשה, אבל ההצעה לסדר מוגבלת במשפט וחצי.

<מכלוף מיקי זוהר (הליכוד):>
משפט וחצי, ברשותך. 

<היו"ר יעקב מרגי:>
מי הדובר, לטובת האורחים?

<מכלוף מיקי זוהר (הליכוד):>
אני מבקש - - -

<היו"ר יעקב מרגי:>
לא כולם מכירים אותך.

<מכלוף מיקי זוהר (הליכוד):>
חבר הכנסת מיקי זוהר, שלום וברכה למי שלא מכיר, נציג מפלגת הליכוד.

<היו"ר יעקב מרגי:>
בבקשה, הצעה לסדר.

<מכלוף מיקי זוהר (הליכוד):>
ההצעה לסדר היא כזאת: יש מקום מאד מיוחד שנקרא אלפי מנשה ונמצא פה במקרה ראש המועצה, מר קטן והוא חווה את אותה הבעיה.

<היו"ר יעקב מרגי:>
מה ההצעה לסדר?

<מכלוף מיקי זוהר (הליכוד):>
ההצעה לסדר היא שהנושא הזה גם יידון היום בנוסף לשאר.

<היו"ר יעקב מרגי:>
תודה. זה אה בהא תליה. כנראה שאני עם חוש הריח שלי והסמיכות הגיאוגרפית, אי אפשר לנטרל את זה זה מזה, וכנראה הוא "שורש הבעיה". אז בוא, אני מבין דבר מתוך דבר. במיוחד אלה הנמוכים מבינים מהר. אז תודה, הצעתך נשמעה. 

אדוני ראש המועצה.

<שימי אליאל:>
שלום, צהריים טובים. שמי אליאל ראש מועצת כוכב יאיר-צור יגאל. אני באמת רוצה להודות על האפשרות לקיים את הדיון הזה, החשוב מאד בראייתנו ובעיתוי מצוקה כזה שאנחנו נמצאים בו ותודה ליושב הראש ולחברי הוועדה שניאותו והנושא עלה לסדר היום.

אני אתייחס באמת בראייתי כראש מועצת כוכב יאיר-צור יגאל. זה התפקיד שלי ואני מייצג את התושבים ואת הציבור. נמצאים פה איתי גם חברי מועצה, הרבה חברי מועצה, יושבי ראש והנהגות ההורים, הורים פעילים, מנהלת מחלקת החינוך.

מיום הקמת היישוב – היישוב כוכב יאיר נוסד באמצע שנות -80 – 30 שנה עוד מעט. צור יגאל נוסד אחר כך במועצה אזורית דרום השרון, באמצע שנות ה-90. מיום הקמת היישובים, התלמידים לומדים בכפר סבא ובדרום השרון, בבית ספר עמי אסף. בכפר סבא הפרישה היא בארבעה תיכונים באמת. אני מחזק את דבריו של חבר הכנסת שמולי, שפירט את רוב הדברים והנתונים והמידע שהגיע אליו.

אני אומר בנקודה זו שהתיכונים הם תיכונים מצוינים. בראייתי – הכי טובים בארץ. הכי טובים בארץ. התלמידים שלנו גם מגיעים להישגים, גם בתי הספר שם מעולים, החינוך מעולה - גם בכפר סבא וגם בדרום השרון. אני הייתי הבוקר אצל מוטי דלג'ו, ראש מועצת דרום השרון.

<היו"ר יעקב מרגי:>
יש פה נציג של דרום השרון?

<שימי אליאל:>
לא יודע. אני לא חושב. לא ראיתי.

<היו"ר יעקב מרגי:>
צרות של עשירים. 

<שימי אליאל:>
דיברתי עם יהודה בן חמו, אנחנו בקשר מצוין. אני מודה להם על היכולת ועל איכות החינוך אצלם, שהיא מהגבוהות בארץ והציונים והתוצאות מוכיחים את זה הלכה למעשה. אין על זה ויכוחים.

<היו"ר יעקב מרגי:>
בוא תן לי נתונים. סליחה שאני, אבל כמה תלמידים, מה הפוטנציאל? כמה תלמידים יש לך?

<שימי אליאל:>
זה חלק מהעניין. אצלנו הפרישה היא בארבעת התיכונים בכפר סבא ובתיכון עמי אסף בדרום השרון. אנחנו בממוצע עומדים בשנים האחרונות בסביבות ה-130 ביחד, שסביבות 80-90 הולכים לכפר סבא ו-40 הולכים לעמי אסף לדרום השרון.

<היו"ר יעקב מרגי:>
והשאר זה יסודי?

<שימי אליאל:>
כן. אני מדבר על תיכונים – י', י"א, י"ב.

<היו"ר יעקב מרגי:>
כמה יש ביסודי?
<שימי אליאל:>
כמה תלמידים יש לנו בבתי הספר היסודיים?

<היו"ר יעקב מרגי:>
כן.

<שימי אליאל:>
סדר גודל של 800 ילדים בשני בתי ספר יסודיים. 

<היו"ר יעקב מרגי:>
וגם הם נוסעים?

<שימי אליאל:>
לא, לא, יסודי יש אצלי שני בתי ספר יסודיים, יש ממלכתי דתי.
<היו"ר יעקב מרגי:>
יש לך מענה.

<שימי אליאל:>
יסודי, חטיבה – אין לי בעיה. הבעיה שלי זה י'-י"א-י"ב. הולכים לתיכונים האלה. אנחנו נוסעים לשם ואנחנו במגמת ירידה. שתבינו, היישוב הוא יישוב קהילתי, קטן, יש מגמת ירידה בכמות הילדים. פרשתי את הנתונים לפני משרד החינוך ולפני הרשויות הקולטות. אנחנו במגמת ירידה לסביבות ה-100 ילד בשכבה, שאמורים להיקלט בחמשת התיכונים האלה. אלה הכמויות אצלנו ובגלל זה זה גם לא ריאלי ונעשתה בדיקה בעבר ועשינו את הבדיקה אצלנו. תיכף אני אפרט גם יותר לעומק. 

אין לי יכולת להקמת תיכון עצמאי, זה לא רלבנטי, זה לא עומד על הפרק. הבעיה היא במקומות שאנחנו נקלטים בהם, עם מצוקת מקום. זה כנראה סוגיות של כיתות, אין פתרון לבתי הספר מבחינת תכולה ויכולת לקלוט שם. הבעיה בסוף היא כנראה בעיה טכנית-לוגיסטית, שצריכה לבוא לידי פתרון.

לפני שנתיים, כשאני נכנסתי לתפקיד, ניסינו לייצר איזה שהוא פתרון. נקלענו למצוקה הזאת, זה לא מעכשיו מהתקופה האחרונה. אנחנו בתהליך הזה. הייתה התחייבות להקים ועדה אזורית. הוועדה האזורית הזאת לא קמה. אנחנו הלכנו לתהליך בדיקה פנימית. אמרתי רגע, בואו אנחנו נבדוק, ננסה אנחנו לייצר פתרון. 

בדרך כזו או אחרת הוקמה ועדה. יושב ראש הוועדה לא נמצא פה, יש לו אירוע טרגי אחר במשפחה. תת אלוף און רגוניס שהיה עוזר ראש אכ"א, הקים ועדה ציבורית אצלי בתוך היישוב. בדקנו את כל החלופות, הגענו למסקנה, המסקנה הזאת הוצגה לחברי המועצה. התקבלה החלטת מועצה. הפתרון הטוב, האיכותי, הנכון, לילדי היישוב שלנו זה להמשיך במתכונת הקיימת. זו המסקנה ועם זה הלכנו גם למשרד החינוך.
יש הסכמה גם של הגורמים המקצועיים לעניין. זה הפתרון הנכון. יש הבנה, יש איכות בתהליך הזה, זה המענה הנכון. אנחנו פונים למשרד החינוך. פנינו, עשינו כמה פגישות, היו כמה תהליכים. אנחנו רוצים שמשרד החינוך – בעצם הפנייה המרכזית היא למשרד החינוך – לקחת אחריות. 

התחלנו את שנת הלימודים בספטמבר כשאין מענה. לא יכול להיות מצב כזה שילדים - - -

<היו"ר יעקב מרגי:>
יש לי שאלה.

<שימי אליאל:>
שנייה. חשוב לי רק להגיד את העניין הזה.

<היו"ר יעקב מרגי:>
שאלה תוך כדי. התיכון עמי אסף ממשיך לקבל?

<שימי אליאל:>
עמי אסף באותה בעיה כרגע. 

<היו"ר יעקב מרגי:>
הוא לא מוכן לקבל תלמידים?

<שימי אליאל:>
השנה התחילו ללמוד. אני מדבר על ספטמבר 2016. השנה הם בפנים. השנה לא הייתה בעיה. 

<היו"ר יעקב מרגי:>
כפר סבא ועמי אסף?

<שימי אליאל:>
כן, לומדים. עכשיו הילדים לומדים.

<מירב בן ארי (כולנו):>
סוף סוף אנחנו לא צריכים לפתור משהו חודש לפני תחילת שנת הלימודים. 

<שימי אליאל:>
לא, אבל אני אגיד לך איפה הבעיה. 

<היו"ר יעקב מרגי:>
אנשים הופעלו. עבדנו מאחורי - - -

<שימי אליאל:>
המצוקה היא של ילדי החטיבה הקיימים היום, שלומדים היום בחטיבה. מה הבעיה? בעוד חודש מתחילה שנת  הלימודים - - -

<מירב בן ארי (כולנו):>
ההרשמה.

<שימי אליאל:>
ההרשמה. המגמות, זה מה שאני אומר. בעוד חודש מתחילים התיכונים, שלאן הילדים של שכבה ט' לפחות הולכים ללכת, מתחילים להגיע ולהציג את המגמות. להציג את המסלולים. בעוד חודש מתחילה שנת הלימודים והילדים צריכים להבין לאן הם הולכים, איך הם מכוונים את הציונים שלהם, מה הרמה הפדגוגית - - -

<היו"ר יעקב מרגי:>
אז גם בשנה שעברה יהודה בן חמו, ראש עיריית כפר סבא, נתן לכם תמרורי אזהרה. הדליק נורות אזהרה.

<שימי אליאל:>
הוא דיבר על זה שנים, נכון, אבל זה  - - -

<היו"ר יעקב מרגי:>
זה לא טופל.

<שימי אליאל:>
לא טופל מכל מיני סיבות, ומשרד החינוך אולי יתייחס לזה. אני לא יודע.

<היו"ר יעקב מרגי:>
זה במשמרת שלי.

<שימי אליאל:>
תראה, חלק מהבעיה היא שאני, כראש מועצה, למעשה 11,000 תושבים, לא צריך למצוא לעצמי את הפתרונות. אני לא צריך לייצר לעצמי קומבינציות - - -

<היו"ר יעקב מרגי:>
רק אתה. אתה חייב לייצר.

<שימי אליאל:>
אני יודע, אבל עוד פעם, אני צריך את משרד החינוך. אנשי משרד החינוך פה.

<היו"ר יעקב מרגי:>
לא אמרתי לך איזה פתרון.

<שימי אליאל:>
אני יכול עד מחר לחפש.

<היו"ר יעקב מרגי:>
לא, שלא יישמע שאתה מתנער.

<שימי אליאל:>
לא, לא, לא, חס וחלילה.

<היו"ר יעקב מרגי:>
לא אמרתי איזה פתרון, אבל אתה הוא שחייב למצוא את הפתרון. 

<שימי אליאל:>
נכון. אני אומר, לא יכול להיות מצב שהילדים לא יודעים לאן הם הולכים. יש לזה הרבה משמעות, משמעות חינוכית, משמעות פדגוגית, בחירה למסלולים. כנ"ל ההורים. ההורים נמצאים בחוסר ודאות.

<היו"ר יעקב מרגי:>
טוב, תודה.

<שימי אליאל:>
זו אחת הבעיות המרכזיות. עכשיו, הפתרון כבר לפתחנו. אנחנו שנה-שנה וחצי בתהליך. אנחנו צריכים את העזרה של הוועדה פה והגענו לפתח הוועדה בלית ברירה, למצוא את הפתרון למשבר.

<היו"ר יעקב מרגי:>
 מה הפתרון שמשרד החינוך הציע לכם לשנה הבאה בהידברות איתם?

<שימי אליאל:>
בדיון אצל המנכ"לית עלו שלוש אופציות. 

<היו"ר יעקב מרגי:>
היה דיון?

<שימי אליאל:>
היה דיון עם המנכ"לית ביוני. 

<היו"ר יעקב מרגי:>
אתם מעורבים עמוק בתהליך. יש לו עמדה, זה שהיא לא מקובלת-. בשביל היושר. בוא, נכנסנו לתמונה. כדי שיאמרו דברים ויירשמו בפרוטוקול כדי שההורים וכל האורחים פה יידעו – משרד החינוך מעורב. הוא ייצר פתרון. יש לו עמדה. היא לא מקובלת על ההורים, אבל עובדתית יש עמדה.

<שימי אליאל:>
היא לא מעשית מהרבה סיבות. 

<היו"ר יעקב מרגי:>
בסדר. לכן אנחנו פה.

<איציק שמולי (המחנה הציוני):>
המועצה אומרת שזה לא פתרון אמיתי.

<היו"ר יעקב מרגי:>
בסדר. לכן אנחנו כאן, בואו נשמע.

<שימי אליאל:>
תיכף הם יגידו. פתרון אחד ביישוב סמוך ששייך למועצה אזורית דרום השרון – צור יצחק. עוד אין אפילו פרוגראמה של הקמת בית הספר התיכון ואנחנו מדברים על שנה הבאה, על ינואר הקרוב בעצם. 
<קריאה:>
אז זה לא פתרון.

<שימי אליאל:>
זה לא פתרון. האופציה השנייה הייתה, ברשת אורט. בכפר סבא יש בית ספר אורט, אבל היום הילדים שלנו – 90% הולכים למגמה ייעודית ו-10% הולכים לאורט. זה לא פתרון מעשי. היינו בתהליך הזה. אנחנו בעצמנו חשבנו שזה פתרון נכון לפני שנתיים. יש התנגדות. ההורים, הילדים, לא רוצים את הפתרון של אורט. אורט זו רשת טכנולוגית, היא לא מתאימה. 

עכשיו, בשבועיים או בשלושה שבועות האחרונים, עלה הרעיון של רעננה. היום בבוקר בדקתי – לרעננה, שעה וארבעים הלוך, להגיע מכוכב יאיר לרעננה. זה אמנם 20 ק"מ, אך זה לקח שעה וארבעים הלוך. כדי להגיע הם צריכים לצאת בשש בבוקר, כדי להגיע לשיעור הראשון קרוב לצלצול.

<היו"ר יעקב מרגי:>
ולכפר סבא כמה זמן?

<שימי אליאל:>
כפר סבא זה קצת פחות. לכפר סבא היום יוצאים בסביבות השעה 07:00, מגיעים בשעה 07:50. נסיעה לכפר סבא שלא בשעות הלחץ לוקחת רבע שעה, עשרים דקות. 

<רינה שבתאי:>
ופיזור בין שני בתי ספר זה כבר הופך לשעה.

<היו"ר יעקב מרגי:>
למה את עוזרת לו? 

<שימי אליאל:>
היא מנהלת מחלקת החינוך שלי.

<היו"ר יעקב מרגי:>
אז מה?

<רינה שבתאי:>
סליחה.

<שימי אליאל:>
סליחה. להגיע לרעננה – קטסטרופה. לחזור מרעננה – עוד יותר קשה. הילדים יגיעו בשש בערב. איפה הפעילות הבלי פורמאלית? תנועות הנוער. אצלנו הרבה בתנועות הנוער.

<היו"ר יעקב מרגי:>
אוקיי. תסכם. תודה.

<שימי אליאל:>
דבר נוסף לגבי ההקשר הזה. חלק מהפעילות החברתית וגם הפעילות הלימודים שלהם נעשית היום גם בעזרת ההורים. כפר סבא והקשר החברתי עם כפר סבא הוא חזק, הוא טוב. להגיע לרעננה - לחזור לרעננה, לעשות פעולות בערב ברעננה, לימודים נוספים, העשרה – זה לא ריאלי ולא מעשי.

<היו"ר יעקב מרגי:>
אני הייתי מתנפח מהמחמאות, אם הייתי יהודה בן חמו.

<שימי אליאל:>
אני יודע. אני אמרתי לו את זה. אני לא מסתיר.

<היו"ר יעקב מרגי:>
אוקיי, תודה.

<שימי אליאל:>
סליחה, עוד מילה אחת. 

<היו"ר יעקב מרגי:>
לא, לא, לא. אין בעיה, אנחנו נדבר פה, נגמור את הזמן ולא עשינו כלום.

<שימי אליאל:>
טוב, אז תודה.

<היו"ר יעקב מרגי:>
כל הכבוד. יש עוד חברי כנסת שממהרים לדיונים אחרים. 

קטן, אתה אורח שסמוך על שולחן חברו. זה לא דיון שלך, אבל מאחר שאני מבין שאתה קומפלקס – בקצרה. מה הבעיה? כמה תלמידים ומה המענה שיש לך?
<שלמה קטן:>
כוכב יאיר ואלפי מנשה - - -

<היו"ר יעקב מרגי:>
לא, לא, אני שאלתי שאלה. תענה לי לשאלה. כמה תלמידים יש לך בחטיבות העליונות שאתה בבעיה איתם?

<שלמה קטן:>
השנה יש לנו קרוב ל-90 בכיתות י'.

<היו"ר יעקב מרגי:>
איפה הם לומדים היום?

<שלמה קטן:>
היום בארבעה תיכונים בכפר סבא ומעטים באורט שפירא כפר סבא.

<היו"ר יעקב מרגי:>
אוקיי, תודה. 

<שלמה קטן:>
אני רוצה להוסיף פרט שלא נאמר. אני הייתי ראש מועצה גם לפני כ-30 שנה. אני הייתי 15 שנה, נחתי 14 שנה וחזרתי. בשנת 1995 היה אותו משבר עם כפר סבא.

<היו"ר יעקב מרגי:>
עזוב אותי היסטוריה. תן לי עכשיו, עכשיו. 

<שלמה קטן:>
אני חייב להגיד - - -

<היו"ר יעקב מרגי:>
לא, לא, לא. אני מנהל את הדיון, לא רוצה. נתתי לך פריבילגיה. אתה באותה בעיה, אין לך בשנה הבאה.

<שלמה קטן:>
אותה בעיה. שנה הבאה אין לנו מקום.

<היו"ר יעקב מרגי:>
הבנתי. תודה רבה. לפני שאני מעביר את רשות הדיבור לחברי הכנסת, נציגות ההורים, בבקשה, בקצרה. תנו לי את העמדה שלכם, אל תציגו לי את הבעיה. הבעיה ידועה. תנו לי את העמדה שלכם לגבי הפתרונות שמשרד החינוך הציע לכם.

<ניב סופר:>
משרד החינוך לא נתן פתרונות. 

<היו"ר יעקב מרגי:>
תציג את עצמך קודם כל.

<ניב סופר:>
ניב סופר, יושב ראש הנהגת הורים של חטיבת הביניים, ביחד עם אבי שוברט. 

תשובה: משרד החינוך נתן שלוש אופציות: אורט שפירא, זה בית ספר מקצועי מצוין בכפר סבא, לא רלבנטי לאוכלוסייה שצריכה בית ספר עיוני. זה גם לא קשור למשרד החינוך, זה רשת פרטית. תיכון בצור יצחק – לא קיים תיכון בצור יצחק. 

<היו"ר יעקב מרגי:>
אנחנו נשמע אחר כך את משרד החינוך.

<ניב סופר:>
והילדים בכיתות ט' צריכים להתחיל להירשם כבר עכשיו לתיכונים. ובסוף, גם נתנו את רעיון רעננה. אם הם היו עושים עבודת עומק קצת יותר רצינית – משרד החינוך – ובמדינה מתוקנת לא ילדים ולא הורים צריכים להתעסק לאיזה תיכונים הולכים, אבל אנחנו כבר בשנה שעברה פנינו למשרד החינוך וביקשנו בזמן – תתחילו לטפל בזה, תתחילו לבדוק את זה ותנו לנו פתרון לא לשנה שנתיים, אלא פתרון ארוך טווח, קבע, כי כיישוב קטן אנחנו לא יכולים להקים אצלנו תיכון. תיכף נתייחס גם לאופציה הזאת. ולא עשו כלום.

בשנה שעברה, ביוני, אחרי דיון אצל המנכ"לית שבעינינו לא היה רציני ולא ממצה – ואני לא מתכוון לפגוע באף אחד – אבל זאת דעתנו – עשינו שביתה של יום אחד, שביתת אזהרה: ראו משרד החינוך, טפלו בבעיה. לא רצנו לשביתה. לא קרה כלום. ב-1 בספטמבר סגרנו את החטיבה ל-20 יום, כי הילדים בספטמבר שנת 2016 צריכים להתחיל ללמוד.

עכשיו, לשאלה של חבר הכנסת שמולי, כנראה לתקשורת, אם זה בעיה של ספטמבר 2016, היא לא מתחילה להתעסק עם זה. 

<היו"ר יעקב מרגי:>
שמולי, לא שמוליק.

<ניב סופר:>
שמולי.

<היו"ר יעקב מרגי:>
אני שמעתי ק' בסוף.

<ניב סופר:>
לא, לא.

<איציק שמולי (המחנה הציוני):>
תודה, אדוני יושב הראש. אגב, גיליתי שיש לי פה משפחה בדיון הזה.

<ניב סופר:>
עכשיו אתה בניגוד עניינים. 

<איציק שמולי (המחנה הציוני):>
זה היה עוד לפני הדיון שקבעת.

<ניב סופר:>
משרד החינוך היה צריך לתת פתרון ארוך טווח ליישוב קטן, שב-2019 יש לנו 90 ילדים שעולים לכיתה י'. זהו. זה כל מה שיש. אנחנו יישוב טיפה מזדקן.

<איתן ברושי (המחנה הציוני):>
יש ילדים שלומדים במקומות אחרים?

<ניב סופר:>
לא. רוב הילדים הולכים לחמישה תיכונים בכפר סבא. זה ארבעה בחירה, פלוס אורט שפירא, שהוא בית ספר מקצועי - - -

<איתן ברושי (המחנה הציוני):>
כמה ילדים עולים לכיתה ז'?

<ניב סופר:>
סדר גודל של ממוצע 150 תלמידים

<איתן ברושי (המחנה הציוני):>
150 תלמידים זה הנפח הכולל?

<היו"ר יעקב מרגי:>
זה הולך ויורד.

<איתן ברושי (המחנה הציוני):>
ברור, אתם לא נעשים יותר צעירים. כן, זו שאלה אחרת, קצב הגידול, אבל כשאתה אומר 150 ילדים עולים לכיתה ז'.

<ניב סופר:>
כן, ובשנת 2019 – 90. זה מה שיש וזה מתחיל לרדת. שם יש ירידה משמעותית כבר, בשנים 2019-2020. זאת אומרת, ביום שגם אם יגידו לנו בואו תבנו תיכון אצלנו, עוד שלוש שנים אנחנו לא צריכים אותו, אנחנו לא מסוגלים לממן ולסבסד אותו.

<היו"ר יעקב מרגי:>
אוקיי, תודה. שאלה נוספת. לו יצויר שצור יצחק היה מעשי – הייתה לכם טענה? 

<ניב סופר:>
אלף, צור יצחק לא מעשי.

<היו"ר יעקב מרגי:>
אתה לא רוצה לשחק בנדמה לי? אני שואל אותך לא יצויר שהוא מעשי.

<ניב סופר:>
אני לא רוצה לשחק בנדמה לי.

<היו"ר יעקב מרגי:>
אז אני מבקש שתתאפק ותענה לי. 

<ניב סופר:>
כמות ה - - -

<היו"ר יעקב מרגי:>
אל תתחמק מהשאלה שלי.

<ניב סופר:>
אז אני אענה. 

<היו"ר יעקב מרגי:>
אם אנחנו רוצים לטפל בבעיה, חייבים.

<ניב סופר:>
המגוון שאנחנו מקבלים היום בכפר סבא ובעמי אסף, שזה בעצם ארבעה פלוס אחד, פלוס עמי אסף – שישה תיכונים, אף תיכון בצור יצחק לא יכול לתת אותו מענה מקצועי.

<היו"ר יעקב מרגי:>
תקשיב, בוא נהיה הוגנים. עוד לא קם בית הספר, אתה כבר עשית לו אבחון, קבעת שהוא לא מסוגל לתת מענה.
<ניב סופר:>
לא, הוא לא יכול לתת פתרון כמו שישה תיכונים מבחינת המגוון, מבחינת כמות מגמות. היום הילדים יכולים ללכת לכל - - -
<היו"ר יעקב מרגי:>
בסדר. 

<איתן ברושי (המחנה הציוני):>
אדוני יושב הראש, צור יצחק זה יישוב של המועצה האזורית דרום השרון. נכון לרגע זה הוא חלק מהמועצה והאחריות היא על מוטי דלג'ו.

<היו"ר יעקב מרגי:>
אני מכיר אותו.

<איתן ברושי (המחנה הציוני):>
עדיין הוא לא יישוב נפרד, לכן השאלה היא לא על צור יצחק, אלא על דרום השרון.

<היו"ר יעקב מרגי:>
אני מודה לך על הקנאות המוניציפאלית, אבל הוא הבין מה שאלתי.

<איתן ברושי (המחנה הציוני):>
גם אני הבנתי.

<היו"ר יעקב מרגי:>
בסדר, לפרוטוקול זה היה חשוב. ניב, אני אלף מודה לך על הכנות. ענית לי בצדק. תאמינו לי, בחוק ההסדרים, אתמול העברתי את חוק נהרי "הידוע לשמצה" בעיני הרבה פופוליסטיים. לא היו לי חברי כנסת ככה. כולה כוכב יאיר ואלפי מנשה. 

<איתן ברושי (המחנה הציוני):>
מה שנקרא לא הכמות, אלא האיכות פה. 

<היו"ר יעקב מרגי:>
אני מצדיע להם, אבל תקשיבו, זו עדיין לא סיבה להפריע לי בדיון. אני מודה לך על הכנות ואין ספק לגיטימי שהורים צריכים לחפש ולבקש את הטוב ביותר עבור הילדים שלהם, ואמרת את זה בצורה הכי ברורה. אתה רוצה לא לצמצם את המגוון.

<ניב סופר:>
אני אגיד לך יותר מזה.

<היו"ר יעקב מרגי:>
במשפט אחרון, בב3קשה.

<ניב סופר:>
שניים, בבקשה. גם אם יקום תיכון בצור יצחק, כמה זמן זה ייקח? שלוש-ארבע שנים.

<היו"ר יעקב מרגי:>
אמרו לו, שכחת את הלו.

<ניב סופר:>
גם אם. שתיים, המצב הקיים הוא של 30 שנה, הוא לא גחמה של חודש-חודשיים, ואי אפשר בגלל בעיה לוגיסטית, אפרופו, כי הבעיה היא בעיה לוגיסטית. אף אחד לא יתווכח איתך במשרד החינוך שהמצב הוא מצוין עכשיו – פדגוגית – לילדים. בעיה לוגיסטית. תוסיף לזה כיתה, תוסיף להוא כיתה ובזה זה נגמר. זה מה שהיה לפני שנתיים. זאת אומרת בסוף הפתרון לוגיסטי, כנראה גם קצת - - -

<היו"ר יעקב מרגי:>
אני אגלה לך סוד, שכנראה אתה יודע אותו. מה לעשות שהמחותן לא רוצה, שזה ראשי הרשויות המדוברות. אוקיי, תודה.

<ניב סופר:>
אני לא בטוח.

<היו"ר יעקב מרגי:>
אני דיברתי. חברת הכנסת ד"ר ענת ברקו ממהרת לדיון אחר, בבקשה. אני מודה לחבר הכנסת מאיר כהן שוויתר על רשות הדיבור, בעוד הוא יושב ומחכה לדיון הזה מהדיון הקודם.

בבקשה.

<ענת ברקו (הליכוד):>
תודה, אדוני יושב הראש. מה שחשוב לי לומר, אלף, שכמובן כל החלטה שלא תתקבל כמובן תכלול גם את אלפי מנשה ואני מודה לך על זה שבעצם אפשרתם - - -

<היו"ר יעקב מרגי:>
את מדברת עם אחד שאצלו לא מעניין. כל התלמידים, כולם באותה מידה.

<ענת ברקו (הליכוד):>
אז בדיוק, זה מאד חשוב לא לעשות פה הפרדות. והדבר הנוסף, זה שבאמת באמת שכל מה שקורה כאן לא יהיה על הגב של הילדים. הילדים האלה עכשיו מוטרדים לאן הם הולכים שנה הבאה, הם מוטרדים מה תהיה הדרך שלהם. בדרך כלל זה גם כולל כמובן בתיכונים הללו הכנה לצה"ל, תכניות מסוימות שהם מעדיפים ללכת אליהן. אסור לצמצם את האפשרויות שלהם, כי זה מה שמנתב אותם גם קדימה לעתיד.

מי שרוצה ללכת לתיכון עיוני – יוכל ללכת לתיכון עיוני ומי שלמקצועי למקצועי. אגב, אני ממליצה שגם תנסו לשלחו יותר ילדים לתיכון טכנולוגי, זה לא כל כך רע. אני לא יודעת מה הרמה שלו, אבל - - -

<קריאה:>
יש לנו עוד בערך 10-12% שהולכים. 

<ענת ברקו (הליכוד):>
כי זה יכול לפתוח עוד אופציות חדשות, לפחות מבחינת מקומות עבודה בעתיד וגם אפשרויות בתוך הצבא. ואני רוצה להודות שבעצם בחרתם לקיים את הדיון הזה, כי בעיני הוא מאד חשוב.

<היו"ר יעקב מרגי:>
תודה רבה.

אנחנו חוזר לנוהל העבודה של הוועדה – חבר כנסת – אורח – לסירוגין. 

חבר הכנסת מאיר כהן, שר הרווחה לשעבר, בבקשה.

<מאיר כהן (יש עתיד):>
תודה רבה, אדוני יושב הראש. אני מלווה כבר שנה וחצי, ושמעתי גם את קטן כשהייתי אצלו וגם את שימי, ואני מודה לך על השאלות, הן שאלות שאתה שם את הדברים על השולחן. יישר כוח.

אני ארצה לפנות למשרד החינוך. יש משהו מאד לא הוגן שאתם מייצרים מן צוואר בקבוק כל סוף שנה וכל תחילת שנה. על פניו, מי שצריך להביא את הפתרונות לרשויות במצב כזה, זה אתם. לכן קצת לא ברור לי מה ההצעה המטופשת הזאת להסיע ילדים שעה וחצי לרעננה. מאיפה זה בא? אחד.
יש בעיה, אתה הצגת אותה – המחותן לא רוצה. אני דיברתי עם יהודה, יהודה בצדק אומר יש לי כיתות גדולות מאד - - -

<היו"ר יעקב מרגי:>
הוא בשונה מכולם גם צופה פני עתיד אצלו.

<מאיר כהן (יש עתיד):>
בוודאי. אני לא פוסל, אדוני יושב ראש ועד ההורים, אני לא פוסל מצב שבו אתם תתחילו להתארגן להקמתו של תיכון. אני בחיי הקמתי שני תיכונים, אז אל תפסלו את זה מראש. וכן, אתם תצטרכו לשלם בכך שיהיה לכם קשה יותר לממן את המגמות, שבע המגמות שיש.

אני רוצה להביא לדוגמא את עומר. אני ישבתי עם עומר בזמנו. עומר הוא פחות אוכלוסייה מאשר כוכב יאיר. בעומר יש תיכון שלומדים בו ילדי עומר, עם מגוון המגמות שיש, מהטובות ביותר.

<היו"ר יעקב מרגי:>
גם ילדי מיתר וילדי באר שבע.

<מאיר כהן (יש עתיד):>
ילדי מיתר לא. באר שבע לא. 

<היו"ר יעקב מרגי:>
אני מכיר כאלה שבאים - - -

<מאיר כהן (יש עתיד):>
הוא כבר לא קולט. מיתר מתחיל לבנות עם 6,000 איש. כלומר, בואו תשימו לכם את זה בתכנית החומש שלכם, שהיישוב יצטרך להתחיל להקים תיכון משלו. אני יוצא מתוך ההנחה שיש בחטיבת הביניים 300 איש. ואם זה בית ספר צומח מכיתה ז' עד כיתה י"ב, אני אומר לך שעם 600 תלמידים יש ייתכנות כלכלית מצוינת. אני מכיר את זה, כי אני בניתי את בית ספר זינמן בדימונה, בדיוק אותו הדבר. 

אני שוב חוזר למשרד החינוך. להבנתי, או הצעתי היא שתהיה פנייה לראשי הרשויות, ליהודה, אבל, יהודה צודק ואמר את זה יושב הראש, לבוא ולהגיד ליהודה אנחנו מבקשים ממך פתרון שאנחנו נתגמל אותך לארבע שנים. להקציב זמן, אבל בארבע השנים האלה, אנחנו – משרד החינוך – מתחייבים למצוא פתרון אחר. אני מציע לכם - גם לראשי הרשויות וגם לראשי ועדי ההורים – אם באמת אתם חפצי חיים לעוד 10 שנים ולעוד שש שנים לפתור את הבעיה, תתחילו לחשוב ברצינות על הקמת בית ספר תיכון.

אם תצליחו להקים בית ספר תיכון משותף, ביחד עם מוטי ואם כן תקבלו את ההצעה, ואל תחששו מבית ספר צומח בצור יצחק, בסופו של דבר בתי ספר צומחים. אצל דדיו, בדרום השרון, ואגב, הוא הציע להם לכבד את זה לשטח השיפוט שלהם. אתה יודע איך זה, נכון?

<איתן ברושי (המחנה הציוני):>
לא כדאי לערב את הכל עכשיו. בוא נפריד. 

<מאיר כהן (יש עתיד):>
רק נגיד את זה.

<היו"ר יעקב מרגי:>
נראה לי גם טייבה מוכנה לספח. 

<מאיר כהן (יש עתיד):>
זאת הצעתי, אבל אני מבקש לשמוע דברים ברורים ממשרד החינוך - כחבר כנסת – איך אתם נערכים. תורידו את ההצעה הזאת של רעננה. לא הולך. תודה. 

<רינה שבתאי:>
מותר לי לדייק את המספר של החטיבה רק, כי נזרק פה - - -

<מאיר כהן (יש עתיד):>
כמה יש לך בחטיבה?

<רינה שבתאי:>
750. אנחנו לא שם.

<מאיר כהן (יש עתיד):>
נו, זה 150-150-150. אני עשיתי חשבון. 

<רינה שבתאי:>
זה הולך ויורד. 

<היו"ר יעקב מרגי:>
אוקיי, תודה. 

<מאיר כהן (יש עתיד):>
עכשיו את מחזקת את דעתי. 750 תלמידים זה בית ספר שיכולות להיות בו 7 מגמות.

<היו"ר יעקב מרגי:>
תודה, מאיר. תודה למירב בן ארי.

<מירב בן ארי (כולנו):>
אני צריכה ללכת. אני רק רוצה להגיד כהערת אגב, שאני פה הרבה זמן בוועדת החינוך ואף פעם לא ראיתי כזאת נוכחות של חברי כנסת, אז נראה לי - - -

<איתן ברושי (המחנה הציוני):>
הבעיה היא מה ייצא מזה, לא כמה באו הנה.

<מירב בן ארי (כולנו):>
לא משנה. אתה יודע, יש פה דיונים חשובים לא פחות, אבל - - -

<היו"ר יעקב מרגי:>
תודה רבה, מירב. בבקשה, איתן ברושי.

<איתן ברושי (המחנה הציוני):>
קודם כל זה דיון לא פשוט ובמידה רבה לא היה צריך להיות בכלל.  חוק חינוך חובה - - -

<היו"ר יעקב מרגי:>
תראו, כולם עוברים תהליכי גמילה. אני מוועדת העבודה, הוא מהתנועה הקיבוצית והמושבים והאזורים. איתן, זו הערת ביניים שלי.

<איתן ברושי (המחנה הציוני):>
אלף הם יודעים מאיפה אני. אני קיבלתי קצת חומר מאיריס אפרת ומאחרים. אני חושב שחוק חינוך חובה מטיל את האחריות הברורה על המדינה, בנושא של החינוך.

עכשיו אני אגיד מה אני מעריך. אני מכיר את ראשי הרשויות.  אדוני יושב הראש הרשות, אני אגיד לך, כדאי שתקשיב למה לפי דעתי אתם פה לא בסדר. קצב גידול בתי הספר של אזורים צומחים הוא איטי מדי. מה שקורה, אני עוד זוכר כמה צרות היו לי עם שי כנעני. עכשיו הוא כבר לא קיים, אבל הוא היה יכול להוציא - - -

<היו"ר יעקב מרגי:>
הוא קיים, הוא לא במשרד. 

<איתן ברושי (המחנה הציוני):>
אבל זה לא אסון שהוא לא במשרד, כי היה מאד קשה להסביר לו.

<היו"ר יעקב מרגי:>
הוא לא פה.

<איתן ברושי (המחנה הציוני):>
רגע. אני אומר את זה כדי-. 

<היו"ר יעקב מרגי:>
לא. זו ועדת חינוך.

<איתן ברושי (המחנה הציוני):>
עובדי המדינה לפעמים עושים צרות. מה שאני אומר כרגע - - -

<היו"ר יעקב מרגי:>
הם עושים את העבודה שלהם.

<איתן ברושי (המחנה הציוני):>
תן לי רגע. לא, הם לא חייבים לעשות צרות. אני אומר שיש פה פער. כשאתה ראש רשות, אני היה לי ביטוי שאומר – מגרש שנקנה הוא כמו בית שנבנה. כלומר, אם מישהו קנה מגרש, אתה חייב לתת לו פח אשפה ובית ספר, או גן. לבנות בית על מגרש שנקנה זה יכול לקחת שנתיים-שלוש ולפעמים יותר, למרות שיש פה גבולות. 
מה הבעיה? בגלל מגבלות תקציב, בגלל תקציב שהוא לא רב שנתי – היום דובר על זה בוועדת הכספים – משרד החינוך מגיב באיחור ולפעמים קצב הגידול, ועכשיו יש גידול במועצות האזורים וגם אצל יהודה אולי. ואז אומר לי מוטי דלג'ו, אני נבחרתי כדי לתת חינוך לדרום השרון.
<היו"ר יעקב מרגי:>
הייתי מצפה, אולי בהסתייגות - - -
<איתן ברושי (המחנה הציוני):>
תיכף אני אגיד מה הפתרון.

<היו"ר יעקב מרגי:>
אולי משרד החינוך רצה לבנות והקליינטים לא רצו לקנות?

<איתן ברושי (המחנה הציוני):>
בכל זאת אני רוצה - - -

<היו"ר יעקב מרגי:>
תגיד את זה בהסתייגות.

<איתן ברושי (המחנה הציוני):>
לא. תשמע, תן לי לומר את מה שאני רוצה. זה טוב גם לדיון הבא. מה שאני אומר כרגע, שמשרד החינוך פה מטפל ביישוב שהוא דומה למועצה אזורית, יישוב קהילתי, שהיישובים התבגרו, מספר הילדים ירד והצורך לעולם לא היה נכון להקים בית ספר ליישוב אחד, של ישוב אחד, של כיתה אחת ושכבה. אין דבר כזה.

עכשיו אני רוצה להגיד, הרי גבירותיי, חברות הכנסת, החינוך זה לא רק הלימוד. החינוך זה המגנט של היישוב. החינוך – אדוני, יושב הראש, תקשיב טוב לביטוי – החינוך הוא גם מגנט וגם מכבש. הוא מביא את האנשים ליישוב, הוא עושה אותם יחידה חברתית. החינוך הוא כור ההיתוך. הוא זה שמחבר קהילות, הוא זה שמביא את האנשים לחינוך. כל היתרון של היישוב, ברמה כל כך הרבה יישובית באזור הזה, זה אם יש לו מערכת חינוך ואנשים יבחרו את מקום מגוריהם כי עניין העבודה הוא פתוח ולחינוך יש מיפוי, קודם כל על פי החינוך. 

זה לא פשוט להגיד טוב, תלמדו איפה שאתם רוצים. יש חברת ילדים, יש תנועות נוער, יש חיים גם אחרי בית הספר ואתה רק היום קיימת פה דיון על הדברים שאחרי בית הספר. ויש אחריות קהילתית ויש אחריות של ראש רשות ויש בעיית מיצ"ב ויש בעיית אלימות ויש אלכוהול ויש בגרות ויש סיירת הורים ויש הכל. לכן זה לא נכון לקחת ולהגיד להם, תשמע, שחלק ילמדו פה, חלק פה. מה זה הדבר הזה. וזה מיפוי.

אני חושב שצריך להקים בית ספר חדש ולהפוך אותו מהתחלה לבית ספר משותף, עם הורים ועם הורים במשותף, ובית הספר ייקרא – עוד פעם, דמיונית אני אומר עכשיו – יהיה בית ספר צור יגאל, נקרא לו דרום השרון. אני לא מדבר על צור יצחק. צור יצחק זה תאונה. אני לא יודע איך היא תגמר. זה יישוב גדול, שהוא לא בדיוק מתאים למועצה אזורית ואני לא יודע איך זה ייגמר, אבל זה לא ענייני כרגע.

לכן לפי דעתי, הבעיה היא לא מה יקרה מחר. כי א יאפשר לפתור את זה בדקה אחת, אבל לא יכול להיות שמגיעים לדיון כזה, ביישוב כזה מפואר שהוקם כבר מזמן. זה לא סוד, היישוב הזה. גם לא סוד התחזית הדמוגרפית שלו. ראש הרשות צריך לפתור את הבעיה. אם לא יקלטו עוד אנשים בצור יגאל, גם לא יהיה מחר גן, לא רק שלא יהיה בית ספר.

מצד שני אני אומר לכם ההורים, אין שום קדושה, שתהיה שם חטיבת ביניים. יכול להיות שרק חיבור של חטיבת ביניים וחטיבה עליונה, יוצר בית ספר של 1,000 תלמידים ומעלה, עם מגמות, עם אולם ספורט ועם חוגים ועם מה שרוצים, הוא יוצר את הרצף שעוברים מכיתה לכיתה ומ-ז' ל-ח' ויוצרים את הצירוף.

<היו"ר יעקב מרגי:>
תודה.

<איתן ברושי (המחנה הציוני):>
משפט אחרון. זה לא סותר גם בעניין הזה – הקו הירוק הוא לא גבול והעניין של אשכול יישובים הוא הדבר הנכון. אז יש פה בעצם שלוש רשויות. לכן צור יגאל זה רשות, אלפי מנשה זה רשות, דרום השרון זה רשות. בשביל זה יש ממשלה ומי שצריך לעשות את החיבור הזה זה המדינה, על משאביה ועל היכולת לראות צעד אחד קדימה. 

בחינוך, לפי דעתי, אי אפשר לעשות חינוך מתקדם במספר מועט של תלמידים ולכן צריך לבנות את זה על אשכול של יישובים, במקרה זה אשכול של רשויות, אבל להתחיל את זה כבית ספר משותף מההתחלה.
תודה.

<היו"ר יעקב מרגי:>
תודה. 

מאחר שאת ממהרת והקדמתי אותך, אז שיהיה בקצרה, בבקשה.

<נורית קורן (הליכוד):>
אז אני מתנצלת שאני רצה מוועדה לוועדה, אבל אין ברירה, צריך לעבוד  בכל הוועדות ולשרת את הציבור. 

אני חושבת שבאמת, כמו שחברי איתן ברושי אמר כרגע, להקים ביישוב. אני לא מבינה, לעשות בשתי המועצות משהו אזורי ולהקים את הצורך הזה. אין מה להסיע את האנשים. די להסיע ילדים. מספיק הילדים של החינוך המיוחד נוסעים שעתיים כל בוקר לכל מקום. הגיע הזמן. 

אני חושבת שצריך לנסות ללחוץ על משרד החינוך לקיים ביישוב ובמועצה האזורית שלו. 

<שימי אליאל:>
רק ברמה הלאומית – זה בזבוז כספי ציבור. למה? כי אתה צריך להקים בצור יצחק, צריך להקים בכפר סבא - - -

<היו"ר יעקב מרגי:>
אדוני, לא, לא. אתה בוועדת החינוך. פה מתאפקים. מי שלא יודע להתאפק בוועדת חינוך, יש טיפול אחר.

<נורית קורן (הליכוד):>
אני יכולה לתת דוגמא למשל את גוש עציון, שהם בנו איזו תכנית מיוחדת ובאים אנשים. בעקבות בית הספר מגיעים אליהם אנשים וצריך לתת את הדעת על הדברים האלה.

<היו"ר יעקב מרגי:>
אבל לחתונה צריך שניים.

<נורית קורן (הליכוד):>
יהיה. אנחנו נשדך.

<היו"ר יעקב מרגי:>
תודה.

משרד החינוך.

<גנאדי קמנצקי:>
אני גנאדי קמנצקי, מנהל אגף מיפוי ותכנון. אני מחליף את שי כנעני. הנושא הזה באמת שלא חדש בשבילנו. אנחנו מטפלים בו לא כמה חודשים, כמה שנים. זה התחיל מזה – מכפר סבא לא נמצאים פה – אבל הם התחילו להגיד על זה שהם רוצים להוציא את תלמידי היישוב כוכב יאיר, בגלל נושא כספי. הם טוענים שעל כל ילד הם משלימים הרבה כסף ולא יתכן שהם מסבסדים על ידי המסים שלהם, את ה - - -
<איתן ברושי (המחנה הציוני):>
יש אגרת ילדי חוץ. 

<גנאדי קמנצקי:>
זה לא מספיק. תנו לי לסיים. אני לא אומר כרגע טענה שאני לא - - -

<היו"ר יעקב מרגי:>
סליחה, אני מדבר. רבותי, אני רוצה להבין, אתם יודעים את כל החומר. מה לעשות, אני תלמיד, עדיין נשארתי תלמיד. בקופסא אני תלמיד. אני רוצה ללמוד וכשאתם קוראים קריאות ביניים ודו שיח. הוא שמע אתכם בקשב רב, גם כשהטחתם דברים קשים במשרד החינוך ולפעמים העובדות לא היו נכונות, והוא בכל זאת המתין לרשות הדיבור. תנו לו, ואם אחר כך יש הערות, בשמחה רבה. זה דיון. זה מהות הדיון פה. בלי קריאות ביניים.

בבקשה.

<גנאדי קמנצקי:>
ואנחנו התנגדנו להוצאת תלמידי כוכב יאיר על בסיס זה. אמרנו אתם רוצים, לא רוצים, זה ענייניים שלכם, ביניכם, אין פתרון אחר, קולטים. אבל מה לעשות? בכפר סבא בונים 6,000 יחידות דיור. הם צריכים, אין להם מקום. לנו אין שום בסיס חוקי להכריח את כפר סבא לעשות משהו אחר. כמו שאנחנו לא יכולים להכריח את היישוב שלכם לעשות משהו שאתם לא מעוניינים. 

<היו"ר יעקב מרגי:>
גנאדי, שאלה. יש להכריח ויש לידו.

<גנאדי קמנצקי:>
ניסינו לדבר.

<היו"ר יעקב מרגי:>
כשאי אפשר להכריח, יש תמריצים. השאלה אם ניסיתם גם בתמריצים.

<גנאדי קמנצקי:>
כן, ניסינו.

<היו"ר יעקב מרגי:>
אלה שיושבים פה אומרים לך, וביושר הם אמרו את זה, יש לנו את הפריבילגיה, רוצים להתפנק, אנחנו מעדיפים את כפר סבא ואת המבחר שנותנת לנו כפר סבא, כדי לתת את המיטב לילדים שלנו. 

<גנאדי קמנצקי:>
אנחנו בעד. 

<היו"ר יעקב מרגי:>
ניסיתם לתמרץ את כפר סבא?

<גנאדי קמנצקי:>
ניסינו ודיברנו איתו וניסינו. אמרנו לו נבנה כל מה שצריך. 

<היו"ר יעקב מרגי:>
אמרתם עוד כיתה ועוד - --

<גנאדי קמנצקי:>
עוד כיתה, עוד בית ספר, מה שאתה רוצה. מבחינה פיזית אנחנו מוכנים לכל דבר. לא מוכן.

<היו"ר יעקב מרגי:>
אוקיי, תודה. עכשיו תמשיך.

<גנאדי קמנצקי:>
לא מוכן, אז אנחנו מתחילים שיח עם הרשות. כמו שאנחנו לא יכולים להכריח את כפר סבא, אנחנו גם לא רוצים ולא יכולים להכריח את כוכב יאיר. מתחילים שיח, מה לעשות? 

אני אצמצם, כדי לא למשוך יותר מדי זמן, לגבי מה הפתרון. הפתרון האידיאלי זה מה שאתם הצעתם. הפתרון האידיאלי הוא בכוכב יאיר, את חטיבת הביניים להרחיב לחטיבה עליונה משותפת עם אלפי מנשה. מבחינת כל ההיגיון הפשוט, זה הכי פשוט. חוסכים לתלמידים של כוכב יאיר נסיעות, לא צריך לנסוע. 

<מאיר כהן (יש עתיד):>
מה המרחק משם?

<קריאה:>
המרחק הוא 20 קילומטר. 

<היו"ר יעקב מרגי:>
עד שקיבלתי את התפקיד הזה. גם ככה התחרטו שנתנו לי אותו. בבקשה, גנאדי. לא להפריע.

<גנאדי קמנצקי:>
מבחינתנו זה הפתרון האידיאלי מכל קנה מידה. מה לעשות, לא מסכימים – לא אלה, לא אלה. עכשיו אומרים הלאה, מציעים להם פתרונות אחרים. אל תתנפלו על הפתרונות האלה, אנחנו כבר הצענו הכל. מה שיש בראש, הצענו. לא. התושבים וראש המועצה רוצים פתרון אחד ויחיד – כפר סבא. כאילו, שום דבר אחר לא מתאים. 

אבל אנחנו לא יכולים באמת לחכות, אתה צודק. אנחנו הרי עובדים במערכת שצריכה לתכנן לכמה שנים, לכן אנחנו החלטנו – אנחנו מקימים תיכון בצור יצחק והתיכון הזה הוא כבר בתהליך של תכנון.

<היו"ר יעקב מרגי:>
הוק ביי קוק אתם מקימים?

<גנאדי קמנצקי:>
אנחנו מקימים אותו. אנחנו אומרים דבר כזה, מבחינתנו, חטיבה עליונה של צור יצחק, יכולה לקלוט את החטיבה העליונה של כוכב יאיר, וזה יהיה בית ספר סביר מאד. 6-7 כיתות - - -

<היו"ר יעקב מרגי:>
מה עם אלפי מנשה, על הדרך?

<גנאדי קמנצקי:>
גם אלפי מנשה יכולים להיכנס. תראו, יש גם מגבלה  - - -

<מאיר כהן (יש עתיד):>
אוקיי, זה ייקח 4-5 שנים, מה עושים בינתיים.

<גנאדי קמנצקי:>
עד אז אף ילד לא יהיה בחוץ. זה לא 4 שנים, אפשר לקצץ את זה. כבר עכשיו מתכננים, תוך שנתיים אפשר לבנות. שלוש שנים, נגיד ארבע. עד אז אף ילד לא יהיה בחוץ.

<מאיר כהן (יש עתיד):>
אתה בנית איתי איזו כיתה או שתיים. נו, באמת.

<גנאדי קמנצקי:>
נו?

<מאיר כהן (יש עתיד):>
מה קרה, התחילו לבנות מקרטון? 

<גנאדי קמנצקי:>
לא, לא, לא, תראו - - -

<מאיר כהן (יש עתיד):>
שלוש שנים אתה מרים תיכון? אני מוריד לך את הכובע. 

<היו"ר יעקב מרגי:>
רגע, יחיאל זוהר, את בית ספר התיכון של הבן שלי, הרים בשנת לימודים אחת.

<מאיר כהן (יש עתיד):>
כי זה יחיאל זוהר. אני הרמתי בית ספר בשנתיים, אבל ברוב המקרים לא מצליחים להרים. 

<גנאדי קמנצקי:>
דרום השרון מקים בתי ספר מהר וטוב ובאיכות טובה. הם הקימו את בתי הספר שלהם בשנה-שנתיים.

<מכלוף מיקי זוהר (הליכוד):>
אבל העניין הוא שזה לא נותן פתרון לאלפי מנשה.

<היו"ר יעקב מרגי:>
בסדר, בסדר.

<מאיר כהן (יש עתיד):>
זה כן. 

<היו"ר יעקב מרגי:>
למה? הוא אומר שכן.

<מכלוף מיקי זוהר (הליכוד):>
לא, יש בעיה ביטחונית. 

<קריאה:>
הילדים לא ישחקו בחוץ.

<איתן ברושי (המחנה הציוני):>
הממשלה אמרה שיש לה פתרון לביטחון, מה אתם רוצים?

<מאיר כהן (יש עתיד):>
איזו בעיה ביטחונית יש?

<איתן ברושי (המחנה הציוני):>
ראש הממשלה הוא מומחה לביטחון. 

<מכלוף מיקי זוהר (הליכוד):>
לא, אתם פותרים את זה בשנייה, איתן. יש לכם פתרונות - - -

<היו"ר יעקב מרגי:>
גברתי, אתה רואה מה קריאת הביניים שלך עושה? את מבינה עכשיו מה קריאת הביניים שלך עושה? מעכשיו אני אהיה אגרסיבי. מי שידבר - - -

<מכלוף מיקי זוהר (הליכוד):>
וואלק אתה. צריך לאתר אותם, לדמיין. לא, הם אומרים שיש להם פתרון. 

<היו"ר יעקב מרגי:>
מיקי, אתה מפריע לי. בבקשה.

<גנאדי קמנצקי:>
אז זה הפתרון שאנחנו מייצרים ואנחנו יודעים שכרגע אין בדיוק הסכמה של כוכב יאיר לפתרון הזה, אבל אנחנו רוצים ליצור את בית הספר. בכל מקרה צריך את בית הספר הזה. 

<היו"ר יעקב מרגי:>
כשאתה אומר כוכב יאיר, אתה מצביע לשם. אני לא מפספס שום דבר, מה לעשות, זה אחד החסרונות שלי. השאלה איפה ההתנגדות, של יושב ראש המועצה או של ההורים? או שניהם ביחד.

<גנאדי קמנצקי:>
או, בזה אני כבר נכנס-. אני לא פוליטיקאי, אני שומע את העמדה של יושב ראש המועצה.

<היו"ר יעקב מרגי:>
אתה עומד רק מול יושב ראש המועצה והוא מתנגד?

<גנאדי קמנצקי:>
כן. יושב ראש המועצה אומר לא, זה פתרון לא מתאים. שמעתם. בהתחלה הוא אמר שהם רוצים רק כפר סבא.

<היו"ר יעקב מרגי:>
נציגות ההורים, מה אתם אומרים על ההצעה של מר גנאדי.

<גנאדי קמנצקי:>
של משרד החינוך. 

<היו"ר יעקב מרגי:>
גנאדי, מה תפקידך?

<גנאדי קמנצקי:>
אני מנהל אגף מיפוי ותכנון. 

<היו"ר יעקב מרגי:>
נציגות ההורים – מנהל האגף מציע – אומר תשמע, תקשיב, אתה לא רוצה לנסוע שעה וחצי? אל תיסעו שעה וחצי. צור יצחק זה עוד שנתיים-שלוש-ארבע – עזבו. בוא, אני מוכן לעזוב את תפיסת העולם התכנונית שלי במשרד החינוך. אד-הוק כוכב יאיר, אני מאפשר חטיבה, איך קראת לזה? 
<גנאדי קמנצקי:>
חטיבה עליונה של שתי רשויות.

<היו"ר יעקב מרגי:>
חטיבה עליונה. בית ספר צומח מה שנקרא, נכון. מה אתה אומר על ההצעה הזאת?

<ניב סופר:>
התחיל גנאדי ואמר שאחת הסיבות שכפר סבא לא רוצה שנבוא, שהם מסבסדים - - -

<היו"ר יעקב מרגי:>
אתה כל פעם הולך לכפר סבא.

<ניב סופר:>
רגע, אני אענה לך.

<היו"ר יעקב מרגי:>
רגע, שאלתי שאלה. נהיית ביבי נתניהו? ביבי, שואלים אותו משהו, הוא עונה משהו אחר. תענה לשאלה שלי. 

<מכלוף מיקי זוהר (הליכוד):>
מרגי, מרגי, תגיד לי, השתגעת?

<היו"ר יעקב מרגי:>
זה שבח. זה שבח. בלי קנאות, זה שבח. אני לוקח את המחמאה מחדש. הלוואי והייתי מסוגל להיות כמוהו. 

<מכלוף מיקי זוהר (הליכוד):>
אני מרים טלפון לפרח לרנר עכשיו.

<היו"ר יעקב מרגי:>
אין בעיה. בבקשה.

<ניב סופר:>
אם זה מה שיקרה, המערכת שלנו תקרוס כלכלית כי היא תהיה מסוגלת להחזיק תיכון, כי חוץ מלבנות את התיכון, שמשרד החינוך לא נותן אפילו את הכל, אלא נותן 80% וחבר הכנסת כהן בטח יודע.

<היו"ר יעקב מרגי:>
פתרתי לך את הבעיה התקציבית – אתה מסכים?

<היו"ר יעקב מרגי:>
אתה לא תפתור לי את הבעיה התקציבית.

<היו"ר יעקב מרגי:>
למה לא? סליחה, מה, אני הולך הביתה היום? אני הולך איתך צעד אחרי צעד. 

<מכלוף מיקי זוהר (הליכוד):>
בקצב של ההתבטאויות שלך אי אפשר לדעת.

<היו"ר יעקב מרגי:>
תקשיב, אני הולך איתך. אני יש לי ראש קטן, אני רוצה להבין. אני מטפטף לאט לאט. הקיבולת שלי מצומצמת. אני מטפטף לאט. אני שואל אותך שאלה – אתה אומר שהחשש שלך זה היכולת הכלכלית של ראש המועצה. אני רואה אותו, ברוך השם, דשן ומעונג, אין לו בעיה כלכלית. אבל בוא נאמר שאתה צודק. וגם לא אצה לו הדרך לשום מקום, דרך אגב, שמתי לב. אני מבין מה יש בזה. 

אני שואל אותך שאלה, עזוב את הבעיה הכלכלית. לו הצלחתי לפתור לך את הבעיה הכללית?

<ניב סופר:>
שנית, בתיכון של 200 תלמידים בשכבה, אי אפשר לתת מגוון מקצועות - - -

<מאיר כהן (יש עתיד):>
אתה טועה.

<היו"ר יעקב מרגי:>
אתה ועד הורים או פדגוג?

<ניב סופר:>
לא, אני ועד הורים ומשרד החינוך יגיד לך את זה.

<מאיר כהן (יש עתיד):>
אתה טועה.

<ניב סופר:>
המפקחות של משרד החינוך - - -

<מאיר כהן (יש עתיד):>
אתה טועה. 

<ניב סופר:>
מנהלת המחוז - - -

<היו"ר יעקב מרגי:>
לא ענית לשאלה שלי. לו יצויר במצב אופטימאלי – אין בעיות חינוך, אין בעיות פדגוגיות, אין בעיות תקציביות – אתה מסכים להצעה?

<ניב סופר:>
לא.

<היו"ר יעקב מרגי:>
למה? למה אתה הולך איתי סחור סחור? למה? תסביר לי עכשיו למה.

<ניב סופר:>
לא, אני לא הולך סחור סחור. מכיוון שאני מתחבר למה שחבר הכנסת ברושי אומר. תיכון זה חלק עיקרי מהחיים של היישוב. ברגע שאתה הופך אותנו ומעביר אותנו ליישוב אחר, שאולי הוא יהיה עצמאי ואולי הוא לא יהיה עצמאי - - -

<היו"ר יעקב מרגי:>
רציתי לדעת. אוקיי. 

<שימי אליאל:>
עוד דבר. אנשים הגיעו ליישוב, אנשים בחרו ביישוב וחלק מהעניין זה החינוך, כמו שנאמר. אמר חבר הכנסת ברושי, זה גם כי התיכונים בכפר סבא הם איכותיים. 

<היו"ר יעקב מרגי:>
אוקיי, תודה.

<שימי אליאל:>
עכשיו, להחזיק תיכון - - -

<היו"ר יעקב מרגי:>
תודה. משפט סיכום אחרון.

<שלמה קטן:>
אני חייב 30 שניות להסביר. בשנת 1995 הייתה אותה בעיה, כפר סבא קיבלה תקציב ממדינת ישראל להקים תיכון - - -

<היו"ר יעקב מרגי:>
הכנסת לי היסטוריה מחדש. 

<שלמה קטן:>
לא, לא. דבר שני, אנחנו משלמים – גם אנחנו וגם כוכב יאיר – פי ארבעה אגרת חינוך לכפר סבא כבר כמה שנים. 

<היו"ר יעקב מרגי:>
הוא לא רוצה.

<שלמה קטן:>
פי ארבעה.

<היו"ר יעקב מרגי:>
הוא מוכן לתת לך. הוא אומר לך אל תבוא אלי, במילים אחרות. 

<שימי אליאל:>
זה לא מדויק.

<שלמה קטן:>
עכשיו, לגבי הפתרון שהצעתם לגבי צור יצחק, אני חייב להגיד שיש בעיה אחת. משרד החינוך מתקצב שתיים עד שלוש החזרות לתיכוניסטים. גם היום מכפר סבא התלמידים חוזרים לפעמים בתחבורה ציבורית. מכוכב יאיר לאלפי מנשה אין תחבורה ציבורית. זה אומר ילדים על יד קלקיליה.
<היו"ר יעקב מרגי:>
אתה הכנסת אותי עכשיו לפרוצדורות. אנחנו לא שם. תודה רבה על ההערות.

<מאיר כהן (יש עתיד):>
משרד החינוך ייתן הסעות.

<היו"ר יעקב מרגי:>
אנחנו לא שם. אנחנו כרגע יש לנו בעיה, רוצים לפתור אותה. 

<קריאה:>
הבנת למה אנחנו מתנגדים? זו אחת הסיבות.

<היו"ר יעקב מרגי:>
אוקיי, תודה. 

<מאיר כהן (יש עתיד):>
אתה צודק.

<היו"ר יעקב מרגי:>
חברת הכנסת שרן השכל, בבקשה. 

<שרן השכל (הליכוד):>
טוב, אז קודם כל כתושבת העיר כפר סבא - - -

<היו"ר יעקב מרגי:>
תקבלי מחמאה. הם חשבו שאת ממועצת התלמידים.

<מאיר כהן (יש עתיד):>
תלמידה.

<היו"ר יעקב מרגי:>
אני מוכן לקבל את המחמאה הזו כל הזמן.

<שרן השכל (הליכוד):>
אני למדתי בתיכונים, אני חושבת שמעבר לאיכות הפדגוגית שיש בכפר סבא - - -

<היו"ר יעקב מרגי:>
תעבירי לראש הרשות שלך את כל המחמאות.

<שרן השכל (הליכוד):>
דיברתי איתו גם כן מקודם. 

<איציק שמולי (המחנה הציוני):>
גם מחברי הכנסת ממפלגת העבודה תעבירי.

<שרן השכל (הליכוד):>
מעבר לאיכות הפדגוגית בכפר סבא, התרומה החברתית באמת, של היישובים מסביב שמגיעים לכפר סבא היא מאד אדירה, בכך שיש איזה שהוא גיוון. אנחנו גם כן הכרנו ויש לי הרבה חברים מהיישובים מסביב, בגלל שלמדנו באיתו תיכון.

עם זאת, אלף אני התפלאתי שראש העיר לא הגיע. הרמתי לו טלפון והוא אמר שהוא לא הוזמן לישיבה הזאת. 

<היו"ר יעקב מרגי:>
בואי תקשיבי. מזל שהגעת.

<שרן השכל (הליכוד):>
אני לא יודעת, לא הייתי פה בהתחלה.

<היו"ר יעקב מרגי:>
אז הנה, אני אומר לך, בואי תקשיבי לי. עיריות, עיריות. מי זה דוב רקוביץ?

<שרן השכל (הליכוד):>
מנהל אגף החינוך.

<היו"ר יעקב מרגי:>
 והוא פה? היה פה? למה הוא רשום פה, את יודעת? כי עיריית כפר סבא הוזמנה והוא אישר את הגעתו. 

<שרן השכל (הליכוד):>
אוקיי. אני דיברתי עם ראש העיר והוא אמר שהוא לא הוזמן וחבל. 

<היו"ר יעקב מרגי:>
אני לא מזמין ראשי רשויות. מזמינים את העירייה. כל אחד בוחר לעצמו את רמת הייצוג.

<שרן השכל (הליכוד):>
בכל מקרה, חלק מהטענות שנשמעו גם כן על האיכות הפדגוגית, לצערי הרב, באמת לא בכל התיכונים בארץ בכלל יש את אותה רמה ויש את אותן איכויות ובסופו של דבר, גם תושבים שנמצאים ומתגוררים בירוחם, לא יכולים לקבל לצערי, את אותו החינוך ואת אותו המגוון החינוכי שיש  בתל אביב - - -

<מאיר כהן (יש עתיד):>
תתפלאי, תתפלאי. תבואי לירוחם.

<היו"ר יעקב מרגי:>
נתת דוגמא לא טובה את ירוחם. זה היה נכון לפני כמה שנים.

<שרן השכל (הליכוד):>
אוקיי, אבל יישובים שונים, באמת לצערי. והתפקיד של הרשויות באזור זה באמת להעלות את הרמה של החינוך בתיכונים האלה ולקחת את זה כמפעל.

בכל מקרה, מאד מצער אותי לשמוע ששום פתרון שנותנים, אף אחד לא מקבל. הבנתי שהציעו לבנות להם בית ספר וכל מיני דברים אחרים, אבל הפתרון היחיד הוא באמת כפר סבא. ממה שאני הבנתי מראש העיר, ואני לא יודעת אם הדבר הזה נכון, קודם כל הם באמת הגיעו למיצוי של הבנייה בתיכונים ובאמת העיר גדלה ואין עוד אפשרות להכניס עוד תלמידים.

אנחנו בקשר כבר כמה זמן לגבי המקרה הזה וגם יצא לי לדבר עם ראש העיר כמה פעמים. אני אשב ואפגש איתו גם השבוע ונראה אם אפשר להכניס עוד כמה תלמידים, אבל זה לא פתרון לטווח ארוך. חייבים לבנות בית ספר ואתם צריכים לקחת את הדבר הזה לידיים ולבנות איכות ולבנות מגוון.

<היו"ר יעקב מרגי:>
תודה שרן.

<היו"ר יעקב מרגי:>
רגע. זה התפקיד שלכם בתור רשות. אני אעדכן בכל מקרה את מי שאני בקשר איתם גם על הבעיה.

<היו"ר יעקב מרגי:>
תודה. 

<איציק שמולי (המחנה הציוני):>
בהמשך לשאלתו של יושב הראש לגבי תמריצים שהוצעו לכפר סבא, אתה יכול לפרט מה הוצע?

<גנאדי קמנצקי:>
אנחנו הצענו בנייה. אמרנו – אתה רוצה לבנות בבתי הספר הקיימים? אנחנו נממן. אבל הוא לא יכול, כי המגרש שם כבר לא קולט. 

<איציק שמולי (המחנה הציוני):>
כי בעבר הוא אמר שבתמורה לתקצוב נוסף - - -

<שרן השכל (הליכוד):>
הוא מדבר על מיצוי של הבניין. זה מה שהוא אמר לי. הוא לא יכול לבנות.

<גנאדי קמנצקי:>
אז היה אפשר, אנחנו בנינו. תראה, הפתרון בשבילנו, מה יותר טוב מאשר רשות קולטת מרוצה והרשות השולחת מרוצה. 

<היו"ר יעקב מרגי:>
טוב, רבותי, אני מתנצל בפני מי שלא הספיק וגם מי שנרשם ולא נרשם, אבל אין מה לעשות, השעון לא שואל אותנו שאלות. 

לכן אני אומר, תקשיבו, אני רואה את המבוי הסתום. מצד אחד לכאורה, ואני אומר את זה בצורה הכי קלה, ניתן מענה ואני לא מבין מה הצעקה. אבל, מאחר שבחינוך לא מתפשרים וזו דרישה לגיטימית. המזל שלך, אם לא אתה היית בתפקיד שלי עכשיו, המזל שלך שבאמת באמת יש פה תמימות דעים לגבי איכות מערכת החינוך בכפר סבא ויש שביעות רצון רבה.
<קריאה:>
ואצל דלג'ו ודרום השרון. שלא ייעלב פשוט.

<היו"ר יעקב מרגי:>
אתה יודע מה, מוטי דלג'ו ייעלב, לא ייעלב. השירותים שהוא לוקח, מה קרה? אז בוא תקשיב. מדברים פה על מבחר של שישה בתי ספר ואני איש מועצה אזורית גם כן, אז אני  והוא יכולים להסתדר אם הוא ייעלב. הוא ואני.

לכן אני אומר, מאחר שיש פה דרישה לגיטימית גם של ההורים, אני לא מסכם את הדיון. אנחנו נעשה מאמץ אחרון – הורים – מאמץ אחרון. שרן, אחרון. 

<שרן השכל (הליכוד):>
אני אפגש איתו ונראה אם אפשר להכניס עוד, אבל זה לא פתרון לטווח הארוך.

<היו"ר יעקב מרגי:>
שרן, אמרתי לך, אני אשפצר את ההצעה שלך. אנחנו נקיים ישיבה אצלי, את תהי שותפה לה, עם ראש עיריית כפר סבא, מוטי דלג'ו.

<איציק שמולי (המחנה הציוני):>
תכניס אותי כמשקיף.

<היו"ר יעקב מרגי:>
אני אזמין, הכבוד הוא לי גם כן.

<שרן השכל (הליכוד):>
אני מבקשת גם ששניהם יגיעו, כי הם באמת עובדים איתי כבר כמה שבועות.

<היו"ר יעקב מרגי:>
אני אגיד לך, מניסיון שלי – עם כל כך הרבה אני יכול ללכת, כי במילא לא ייצא כלום. נציג מכל מקום? מה אנחנו? יש הצטלבות באינטרסים? אני אומר לך  - - -

<שרן השכל (הליכוד):>
לא, אני פשוט מכירה את הבעיה.

<היו"ר יעקב מרגי:>
מאחר שנבחרת בינתיים ואת נבחרת, את תייצגי אותם נאמנה. אנחנו לא מרחיבים את הפורום. אני רוצה להיכנס לזה לעומק. נציגות ההורים, ראשי הרשויות הנוגעות בדבר, משרד החינוך – ישיבה אצלי ואנחנו ננסה לראות איך אנחנו מוצאים פתרון.

<שרן השכל (הליכוד):>
בסדר גמור.

<היו"ר יעקב מרגי:>
אני לא יודע אם אתם מתפללים. תתפללו שזה יעזור. אם לא – לא תהיה לכם ברירה לקבל את ההחלטה של משרד החינוך. 

<קריאה:>
יושב ראש הוועדה, אני מציע שיהיה לזה לוח זמנים ברור. הזמן הוא מאד קצר.

<היו"ר יעקב מרגי:>
אתה עכשיו פגעת בי.

<קריאה:>
לא, חס וחלילה.

<היו"ר יעקב מרגי:>
אם אני מציע פתרון ואתה רוצה לאלץ אותי בלוח זמנים, זאת אומרת שאתה לא מייחס רצינות לדברי. 

<קריאה:>
לא, לא.

<היו"ר יעקב מרגי:>
סמוך עלי. תודה. 

הישיבה נעולה. תודה.

<הישיבה ננעלה בשעה 14:30.>
[image: image1.png]